ddrg/super_eurlex huggingface dataset:
Kommissionens beslutning

af 6. november 2000

om tredje ændring af beslutning 1999/507/EF om beskyttelsesforanstaltninger over for visse flyvende hunde, hunde og katte fra halvøen Malaysia og Australien

(meddelt under nummer K(2000) 3178)

(EØS-relevant tekst)

(2000/708/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 91/496/EØF af 15. juli 1991 om fastsættelse af principperne for tilrettelæggelse af veterinærkontrollen for dyr, der føres ind i Fællesskabet fra tredjelande, og om ændring af direktiv 89/662/EØF, 90/425/EØF og 90/675/EØF(1), senest ændret ved direktiv 96/43/EF(2), særlig artikel 18, stk. 7, og

ud fra følgende betragtninger:

(1) Ved beslutning 1999/507/EF(3), senest ændret ved beslutning 2000/6/EF(4), vedtog Kommissionen beskyttelsesforanstaltninger over for visse flyvende hunde, hunde og katte fra halvøen Malaysia og Australien med hensyn til henholdsvis Nipah disease og Hendra disease, herunder laboratorieprøver for hunde og katte bestemt til indførsel til EF.

(2) I Australien er der ikke rapporteret tilfælde af Hendra disease, som er en anmeldelsespligtig sygdom i henhold til australsk lov, siden vedtagelsen af beslutning 1999/507/EF. Bestemmelserne vedrørende Australien i denne beslutning bør derfor tilpasses til sygdomssituationen i det pågældende land, og navnlig bør kravet om laboratorieprøver for katte, der indføres fra Australien, frafaldes.

(3) De i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

I artikel 3 i beslutning 1999/507/EF foretages følgende ændringer:

1) Stk. 2, andet led, udgår.

2) Som stk. 3 indsættes:

"3. Forbuddet i stk. 1 gælder ikke for katte i transit, hvis de forbliver på en international lufthavns område."

Artikel 2

Denne beslutning er rettet til medlemsstaterne.

Udfærdiget i Bruxelles, den 6. november 2000.

På Kommissionens vegne

David Byrne

Medlem af Kommissionen

(1) EFT L 268 af 24.9.1991, s. 56.

(2) EFT L 162 af 1.7.1996, s. 1.

(3) EFT L 194 af 27.7.1999, s. 66.

(4) EFT L 3 af 6.1.2000, s. 29.
KOMMISSIONENS BESLUTNING

af 21. december 1999

om godkendelse af den af Østrig forelagte plan for overvågning og bekæmpelse af salmonella hos fjerkræ

(meddelt under nummer K(1999) 4691)

(Kun den tyske udgave er autentisk)

(2000/60/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 92/117/EØF af 17. december 1992 om beskyttelsesforanstaltninger over for specifikke zoonoser og specifikke zoonotiske agenser hos dyr og i animalske produkter for at forhindre levnedsmiddelbårne infektioner og forgiftninger(1), senest ændret ved direktiv 1999/72/EF(2), særlig artikel 8, stk. 3, og

ud fra følgende betragtninger:

(1) Østrig har i henhold til artikel 8, stk. 2, i direktiv 92/117/EØF ved brev af 17. maj og 29. oktober 1999 indsendt en plan for overvågning og bekæmpelse af salmonella hos fjerkræ i Østrig;

(2) planen opfylder EF-kriterierne på dette område, særlig dem i artikel 8, stk. 2, i direktiv 92/117/EØF, og kan derfor godkendes;

(3) de i denne beslutning fastsatte foranstaltninger er i ovenensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

Den af Østrig forelagte plan for overvågning og bekæmpelse af salmonella hos fjerkræ godkendes.

Artikel 2

Østrig sætter senest den 31. marts 2000 de nødvendige love og administrative bestemmelser i kraft for at gennemføre den i artikel 1 omhandlede plan.

Artikel 3

Denne beslutning er rettet til Republikken Østrig.

Udfærdiget i Bruxelles, den 21. december 1999.

På Kommissionens vegne

David BYRNE

Medlem af Kommissionen

(1) EFT L 62 af 15.3.1993, s. 38.

(2) EFT L 210 af 10.8.1999, s. 12.
RÅDETS AFGØRELSE

af 17. december 1999

om afslutning af Bangemann-sagen

(2000/44/EF, EKSF, Euratom)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 213,

under henvisning til traktaten om oprettelse af Det Europæiske Kul- og Stålfællesskab, særlig artikel 9,

under henvisning til traktaten om oprettelse af Det Europæiske Atomenergifællesskab, særlig artikel 126,

under henvisning til Rådets afgørelse af 9. juli 1999 om forelæggelse for De Europæiske Fællesskabers Domstol af sagen vedrørende Martin Bangemann, og

ud fra følgende betragtninger:

(1) Martin Bangemanns embedsperiode som medlem af Kommissionen sluttede den 9. juli 1999;

(2) Rådet har taget følgende oplysninger fra Martin Bangemann i brev af 10. december 1999 til efterretning:

1) Martin Bangemann bliver ikke indtil den 1. juli 2000 medlem af "consejo administrativo" (bestyrelsen) i Telefónica og vil heller ikke inden denne dato tage imod nogen anden stilling i denne virksomhed eller hos nogen anden teleoperatør.

2) Martin Bangemann giver tilsagn om ikke at repræsentere nogen tredjepart (herunder Telefónica) over for de europæiske institutioner før den 31. december 2001.

3) Martin Bangemann vil på permanent basis fortsætte med at overholde sin tavshedspligt for så vidt angår fortrolige oplysninger, som han måtte have fået kendskab til som medlem af Kommissionen -

TRUFFET FØLGENDE AFGØRELSE:

Artikel 1

Den sag, om Rådet har anlagt mod Martin Bangemann i medfør af artikel 213, stk. 2, tredje afsnit, sidste punktum, i EF-traktaten og de tilsvarende bestemmelser i EKSF- og Euratom-traktaten med henblik på at fratage ham retten til pension, og som verserer ved De Europæiske Fællesskabers Domstol (sag C-290/99), frafaldes, forudsat at Martin Bangemann samtidig frafalder sit sagsanlæg mod Rådet ved De Europæiske Fællesskabers Ret i Første Instans (sag T-208/99) og afstår fra ethvert krav om skadeserstatning, og at begge parter betaler deres egne sagsomkostninger.

Artikel 2

Denne afgørelse meddeles Martin Bangemann, formanden for Kommissionen for De Europæiske Fællesskaber og Den Europæiske Unions medlemsstaters regeringer.

Artikel 3

Denne afgørelse offentliggøres i De Europæiske Fællesskabers Tidende.

Udfærdiget i Bruxelles, den 17. december 1999.

På Rådets vegne

K. HEMILÄ

Formand
RÅDETS AFGØRELSE

af 17. december 1999

om Rådets udpegelse af jurymedlemmer i forbindelse med fællesskabsaktionen vedrørende "Den Europæiske Kulturhovedstad"

(2000/C 9/01)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til Europa-Parlamentets og Rådets afgørelse nr. 1419/1999/EF af 25. maj 1999 om en fællesskabsaktion vedrørende "Den Europæiske Kulturhovedstad" 2005-2019(1), særlig artikel 2, stk. 2, og

ud fra følgende betragtning:

I artikel 2, stk. 2, i afgørelse nr. 1419/1999/EF fastsættes det, at Kommissionen hvert år indkalder en jury, som udarbejder en rapport om ansøgningen eller ansøgningerne i lyset af aktionens mål og karakteristika, og at juryen består af syv uafhængige højtstående personer, som er eksperter inden for den kulturelle sektor, hvoraf to udpeges af Rådet -

TRUFFET FØLGENDE AFGØRELSE:

Artikel 1

1. I første halvdel af hvert år og første gang i år 2000 udpeger de to medlemsstater, der varetager formandskabet i løbet af året, hver en højtstående person, der giver de garantier for uafhængighed og ekspertindsigt, som kræves for at deltage i den i artikel 2, stk. 2, i afgørelse nr. 1419/1999/EF omhandlede jury med henblik på udpegelse af en by til Europæisk Kulturhovedstad fra år 2005.

2. I anden halvdel af hvert år og første gang i år 2000 udpeger Rådet med simpelt flertal de to højtstående personer, der det følgende år skal deltage i juryen.

3. Formandskabet underretter Kommissionen om udpegelsen.

Artikel 2

Denne afgørelse offentliggøres i De Europæiske Fællesskabers Tidende.

Udfærdiget i Bruxelles, den 17. december 1999.

På Rådets vegne

K. HEMILÄ

Formand

(1) EFT L 166 af 1.7.1999, s. 1.
DEN EUROPÆISKE CENTRALBANKS BESLUTNING

af 23. december 1999

om godkendelse af omfanget af møntudstedelse i 2000

(ECB/1999/11)

(2000/9/EF)

STYRELSESRÅDET FOR DEN EUROPÆISKE CENTRALBANK HAR -

under henvisning til traktaten om oprettelse af Det Europæiske Fællesskab (i det følgende benævnt "traktaten"), særlig artikel 106, stk. 2, og

ud fra følgende betragtninger:

(1) Den Europæiske Centralbank (ECB) har fra og med den 1. januar 1999 eneret til at godkende omfanget af medlemsstaternes udstedelse af mønter;

(2) medlemsstaterne har forelagt deres skøn over omfanget af udstedelsen af nationale mønter i 2000 til godkendelse for ECB sammen med forklarende noter om den anvendte prognosemetode -

VEDTAGET FØLGENDE BESLUTNING:

Artikel 1

Godkendelse af omfanget af udstedelsen af nationale mønter i 2000

ECB godkender herved omfanget af de deltagende medlemsstaters udstedelse af mønter i 2000 som anført i den følgende tabel:

>TABELPOSITION>

Artikel 2

Afsluttende bestemmelser

Denne beslutning er rettet til de deltagende medlemsstater.

Denne beslutning offentliggøres i De Europæiske Fællesskabers Tidende.

Udfærdiget i Frankfurt am Main, den 23. december 1999.

Willem F. DUISENBERG

Formand for ECB
Kommissionens beslutning

af 24. november 2000

om ændring af beslutning 93/195/EØF om dyresundhedsmæssige betingelser og udstedelse af sundhedscertifikat ved genindførsel af heste, der er registreret med henblik på væddeløb, konkurrencer og kulturelle arrangementer, efter midlertidig udførsel

(meddelt under nummer K(2000) 3552)

(EØS-relevant tekst)

(2000/754/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 90/426/EØF af 26. juni 1990 om dyresundhedsmæssige betingelser for enhovede dyrs bevægelser og indførsel af enhovede dyr fra tredjelande(1), senest ændret ved akten vedrørende Østrigs, Finlands og Sveriges tiltrædelse, særlig artikel 19 nr. ii), og

ud fra følgende betragtninger:

(1) Efter Kommissionens beslutning 93/195/EØF(2), senest ændret ved beslutning 2000/209/EF(3), er genindførsel af heste, der er registreret med henblik på væddeløb, konkurrencer og kulturelle arrangementer, efter midlertidig udførsel begrænset til heste, som har opholdt sig mindre end 30 dage i et tredjeland.

(2) For at lette deltagelse af heste med oprindelse i EF i Japan Cup og Hong Kong International Races bør ovennævnte periode udvides til mindre end 90 dage.

(3) De i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

I beslutning 93/195/EØF foretages følgende ændringer:

1. I artikel 1 indsættes som sjette led:

"- når der er tale om heste, der har deltaget i Japan Cup og Hong Kong International Races, og som opfylder betingelserne i det sundhedscertifikat, hvortil modellen er vist i bilag VI."

2. Bilaget til nærværende beslutning indsættes som bilag VI.

Artikel 2

Denne beslutning er rettet til medlemsstaterne.

Udfærdiget i Bruxelles, den 24. november 2000.

På Kommissionens vegne

David Byrne

Medlem af Kommissionen

(1) EFT L 224 af 18.8.1990, s. 42.

(2) EFT L 86 af 6.4.1993, s. 1.

(3) EFT L 64 af 11.3.2000, s. 22.

BILAG

"BILAG VI

>PIC FILE= "L_2000303DA.003503.EPS">"
Kommissionens beslutning

af 20. marts 2000

om ændring af beslutning 97/569/EF om midlertidige lister over tredjelandsvirksomheder, hvorfra medlemsstaterne tillader indførsel af kødprodukter

(meddelt under nummer K(2000) 698)

(EØS-relevant tekst)

(2000/253/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets beslutning 95/408/EF af 22. juni 1995 om betingelserne for opstilling i en overgangsperiode af midlertidige lister over tredjelandsvirksomheder, hvorfra medlemsstaterne kan indføre visse animalske produkter, fiskerivarer og levende toskallede bløddyr(1), senest ændret ved beslutning 98/603/EF(2), særlig artikel 2, stk. 1, og

ud fra følgende betragtninger:

(1) Der er i medfør af Kommissionens beslutning 97/569/EF(3), senest ændret ved beslutning 1999/336/EF(4), opstillet midlertidige lister over tredjelandsvirksomheder, der fremstiller kødprodukter.

(2) Canada har fremsendt en liste over virksomheder, der fremstiller kødprodukter, og de ansvarlige myndigheder attesterer, at de på listen opførte virksomheder er i overensstemmelse med Fællesskabets lovgivning.

(3) Der kan således for Canada opstilles en midlertidig liste over virksomheder, der fremstiller kødprodukter. Beslutning 97/569/EF bør ændres i overensstemmelse hermed.

(4) De i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

Teksten i bilaget til denne beslutning indsættes i bilaget til beslutning 97/569/EF.

Artikel 2

Denne beslutning er rettet til medlemsstaterne.

Udfærdiget i Bruxelles, den 20. marts 2000.

På Kommissionens vegne

David Byrne

Medlem af Kommissionen

(1) EFT L 243 af 11.10.1995, s. 17.

(2) EFT L 289 af 28.10.1998, s. 36.

(3) EFT L 234 af 26.8.1997, s. 16.

(4) EFT L 127 af 21.5.1999, s. 30.

ANEXO/BILAG/ANHANG/ΠΑΡΑΡΤΗΜΑ/ANNEX/ANNEXE/ALLEGATO/BIJLAGE/ANEXO/LIITE/BILAGA

"País: Canadá/Land: Canada/Land: Kanada/Χώρα: Καναδάς/Country: Canada/Pays: Canada/Paese: Canada/Land: Canada/País: Canadá/Maa: Kanada/Land: Kanada

>TABELPOSITION>"
Kommissionens beslutning

af 8. december 2000

om ændring af beslutning 2000/609/EF om dyre- og folkesundhedsbetingelser og udstedelse af sundheds- og hygiejnecertifikat ved import af kød af opdrættede strudsefugle og om ændring af beslutning 94/85/EF om opstilling af en liste over tredjelande, hvorfra medlemsstaterne tillader indførsel af fersk fjerkrækød

(meddelt under nummer K(2000) 3700)

(EØS-relevant tekst)

(2000/782/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 91/494/EØF af 26. juni 1991 om dyresundhedsmæssige betingelser for handel inden for Fællesskabet med fersk fjerkrækød og for indførsel heraf fra tredjelande(1), senest ændret ved direktiv 1999/89/EF(2), særlig artikel 11, stk. 1, og artikel 12,

under henvisning til Rådets direktiv 92/118/EØF af 17. december 1992 om dyresundhedsmæssige og sundhedsmæssige betingelser for samhandel med og indførsel til Fællesskabet af produkter, der for så vidt angår disse betingelser ikke er underlagt specifikke fællesskabsbestemmelser, som omhandlet i bilag A, kapitel I, i direktiv 89/662/EØF og for så vidt angår patogener i direktiv 90/425/EØF(3), senest ændret ved direktiv 97/79/EF(4), særlig artikel 10, og

ud fra følgende betragtninger:

(1) Ved Kommissionens beslutning 2000/609/EF(5) blev der fastsat dyre- og folkesundhedsbetingelser og udstedelse af certifikat for import af kød af opdrættede strudsefugle.

(2) Beslutning 2000/609/EF trådte i kraft den 1. oktober 2000.

(3) Nogle tredjelande har behov for mere tid til at gennemføre kravene for udstedelse af certifikat i beslutning 2000/609/EF.

(4) Den overvågningsperiode på seks måneder, der er omhandlet i punkt 2.6 i det certifikat (model B), som blev fastsat ved beslutning 2000/609/EF, bør derfor udsættes seks måneder, for at give de pågældende lande tid til fuldt ud at gennemføre overvågningskravene.

(5) De i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

I punkt 2.6 i certifikatet (model B) i bilag II til beslutning 2000/609/EF indsættes følgende fodnote i slutningen af sætningen:"Perioden på seks måneder begynder først den 1. maj 2001."

Artikel 2

Denne beslutning er rettet til medlemsstaterne.

Udfærdiget i Bruxelles, den 8. december 2000.

På Kommissionens vegne

David Byrne

Medlem af Kommissionen

(1) EFT L 268 af 24.9.1991, s. 35.

(2) EFT L 300 af 23.11.1999, s. 17.

(3) EFT L 62 af 15.3.1993, s. 49.

(4) EFT L 24 af 30.1.1998, s. 31.

(5) EFT L 258 af 12.10.2000, s. 49.
KOMMISSIONENS BESLUTNING

af 21. december 1999

om ændring af Kommissionens beslutning 93/436/EØF om særlige betingelser for import af fiskerivarer med oprindelse i Chile

(meddelt under nummer K(1999) 4749)

(EØS-relevant tekst)

(2000/61/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 91/493/EØF af 22. juli 1991 om sundhedsmæssige betingelser for produktion og afsætning af fiskerivarer(1), senest ændret ved direktiv 97/79/EF(2), særlig artikel 11, og

ud fra følgende betragtninger:

(1) Sundhedscertifikatet for fiskerivarer med oprindelse i Chile, som er bestemt for eksport til Det Europæiske Fællesskab, blev fastlagt ved Kommissionens beslutning 93/436/EØF af 30. juni 1993 om særlige betingelser for import af fiskerivarer med oprindelse i Chile(3), senest ændret ved beslutning 96/674/EF(4);

(2) betingelserne for import af toskallede bløddyr, pighuder, sækdyr og havsnegle med oprindelse i Chile er fastsat ved Kommissionens beslutning 96/675/EF(5);

(3) henvisningerne til retsforskrifter i modellen til sundhedscertifikat i bilag A til beslutning 93/436/EØF indeholder visse fejl og bør derfor ændres;

(4) de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

Bilag A til beslutning 93/436/EØF affattes som angivet i bilaget til nærværende beslutning.

Artikel 2

Denne beslutning er rettet til medlemsstaterne.

Udfærdiget i Bruxelles, den 21. december 1999.

På Kommissionens vegne

David BYRNE

Medlem af Kommissionen

(1) EFT L 268 af 24.9.1991, s. 15.

(2) EFT L 24 af 30.1.1998, s. 31.

(3) EFT L 202 af 12.8.1993, s. 31.

(4) EFT L 313 af 3.12.1996, s. 29.

(5) EFT L 313 af 3.12.1996, s. 38.

BILAG

"BILAG A

>PIC FILE= "L_2000022DA.006303.EPS">

>PIC FILE= "L_2000022DA.006401.EPS">"
RÅDETS AFGØRELSE

af 1. februar 2000

om iværksættelse af fælles holdning 1999/691/FUSP om støtte til de demokratiske kræfter i Forbundsrepublikken Jugoslavien (FRJ)

(2000/82/FUSP)

RÅDET FOR DEN EUROPÆISKE UNION HAR -

under henvisning til fælles holdning 1999/691/FUSP fastlagt af Rådet den 22. oktober 1999 vedrørende støtte til de demokratiske kræfter i Forbundsrepublikken Jugoslavien (FRJ)(1), navnlig artikel 1 sammenholdt med artikel 23, stk. 2, i traktaten om Den Europæiske Union, og

ud fra følgende betragtninger:

(1) I sine konklusioner af 24. januar 2000 opfordrede Rådet inden for rammerne af sin støtte til de demokratiske kræfter i FRJ til en udvidelse af "energi for demokrati"-initiativet, som foreslået af de serbiske oppositionskræfter efter trepartsmødet den 17. december 1999 i Berlin;

(2) det er nødvendigt at træffe en afgørelse om, hvilke kommuner dette initiativ skal udvides til at omfatte;

(3) der er behov for tilsvarende hurtig handling fra Fællesskabets side for at gennemføre nedenfor omhandlede foranstaltning -

TRUFFET FØLGENDE AFGØRELSE:

Artikel 1

Inden for rammerne af den i artikel 1 i Rådets fælles holdning 1999/691/FUSP nævnte støtte til demokratiseringen i FRJ bliver det tilladt at levere, sælge eller eksportere olie og olieprodukter til følgende serbiske kommuner: Sombor, Subotica, Kragujevac, Kraljevo, Novi Sad.

Artikel 2

Denne afgørelse får virkning på dagen for vedtagelsen.

Artikel 3

Denne afgørelse offentliggøres i EF-Tidende.

Udfærdiget i Bruxelles, den 1. februar 2000.

På Rådets vegne

J. GAMA

Formand

(1) EFT L 273 af 23.10.1999, s. 1.
Rådets afgørelse

af 20. marts 2000

om supplering af afgørelse 98/627/FUSP om en særlig EU-aktion vedrørende minerydningsbistand

(2000/231/FUSP)

RÅDET FOR DEN EUROPÆISKE UNION HAR -

under henvisning til fælles aktion 96/588/FUSP af 1. oktober 1996 vedrørende personelminer(1), særlig dennes artikel 8 sammenholdt med artikel 23, stk. 2, i traktaten om Den Europæiske Union, og

ud fra følgende betragtninger:

(1) Rådet vedtog i afgørelse 98/627/FUSP(2), at Unionen skal iværksætte en særlig EU-aktion vedrørende minerydningsbistand.

(2) Rådet anmodede ved afgørelse 98/628/FUSP(3) Den Vesteuropæiske Union (WEU) om at gennemføre denne aktion.

(3) Der bør skaffes yderligere midler til at fortsætte gennemførelsen af afgørelse 98/627/FUSP -

VEDTAGET FØLGENDE AFGØRELSE:

Artikel 1

1. Det finansielle referencegrundlag til dækning af de operationelle udgifter, som gennemførelsen af afgørelse 98/627/FUSP medfører, er på 308133 EUR for året 2000.

2. Dette beløb er en ekstraudgift i forhold til det, der er fastsat i afgørelse 98/627/FUSP.

Artikel 2

WEU underrettes om denne afgørelse i overensstemmelse med Rådets konklusioner af 14. maj 1996 om fremsendelse af dokumenter fra Den Europæiske Union til WEU.

Artikel 3

Denne afgørelse får virkning på dagen for vedtagelsen.

Artikel 4

Denne afgørelse offentliggøres i EF-Tidende.

Udfærdiget i Bruxelles, den 20. marts 2000.

På Rådets vegne

J. Gama

Formand

(1) EFT L 260 af 12.10.1996, s. 1.

(2) EFT L 300 af 11.11.1998, s. 1.

(3) EFT L 300 af 11.11.1998, s. 2.
Kommissionens beslutning

af 7. marts 2000

om en vejledende fordeling mellem modtagerlandene af den samlede EF-støtte under det strukturpolitiske førtiltrædelsesinstrument

(meddelt under nummer K(2000) 552)

(2000/229/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 1267/1999 af 21. juni 1999 om oprettelse af et strukturpolitisk førtiltrædelsesinstrument(1), i det følgende benævnt "ISPA", særlig artikel 4, første afsnit, og

ud fra følgende betragtninger:

(1) I artikel 1, stk. 1, andet afsnit, i forordning (EF) nr. 1267/1999 opstilles listen over ISPA's modtagerlande.

(2) Ifølge artikel 4, første afsnit, i forordning (EF) nr. 1267/1999 skal Kommissionen foretage en vejledende fordeling mellem modtagerlandene af den samlede fællesskabs- støtte under ISPA på grundlag af kriterierne befolkning, bruttonationalprodukt (BNP) pr. indbygger i købekraftspariteter og areal. Denne fordeling kan tilpasses i henhold til andet afsnit af artikel 4.

(3) Det er i artikel 15 i forordning (EF) nr. 1267/1999 fastsat, at et land ved tiltrædelsen af Den Europæiske Union mister retten til støtte under ISPA, og at de derved frigjorte midler omfordeles til de resterende modtagerlande.

(4) De i denne beslutning fastsatte foranstaltninger er i overensstemmelse med udtalelse fra Forvaltningskomitéen for Det Strukturpolitiske Førtiltrædelsesinstrument -

VEDTAGET FØLGENDE BESLUTNING:

Artikel 1

Den vejledende fordeling mellem modtagerlanderne af den samlede EF-støtte under ISPA findes i bilaget.

Den vejledende fordeling tilpasses, hvis et modtagerland som følge af sin tiltrædelse af Den Europæiske Union mister retten til støtte under ISPA.

Artikel 2

Denne beslutning er rettet til medlemsstaterne.

Udfærdiget i Bruxelles, den 7. marts 2000.

På Kommissionens vegne

Michel Barnier

Medlem af Kommissionen

(1) EFT L 161 af 26.6.1999, s. 73.

BILAG

Vejledende fordeling mellem modtagerlandene af den samlede EF-støtte under det strukturpolitiske førtiltrædelsesinstrument

>TABELPOSITION>